Santa Rita (Turin)

Santa Rita a l'é un quarté residensial ëd Turin. As treuva ant la II circoscrission, a sud-òvest dla sità. 
A l'é nà ant ël sécol ch'a fa XX, prinsipalment ant la sconda metà, a parte da j'Agn Sinquanta. 

A pìa sò nòm dal santuari ëd Santa Rita, edificà ant ël sènter dël quarté dal 1927. N'àutr edifissi important a l'é la Vila Amoretti, na vila signoril ëd campagna dël Sessent, circondà dal sò parch stòrich, ël Parch Rignon, ch'a óspita un-a dle biblioteche cìviche dla sità. A-i son cò lë Stadi Olìmpich (dagià Stadi Comunal, dël 1933) e ël Palaspòrt Olìmpich o Palaisozaki, costruì an ocasion dij XX Gieugh Olìmpich Invernaj. Dëdnans a lë Stadi e al Palaspòrt a së stend ël parch ëd Piassa d'Arm.

Categorìa:Turin